তাহির জামান প্রিয়

তাহির জামান প্রিয় ছিলেন বাংলাদেশের একজন ফ্রিল্যান্স সাংবাদিক ও ভিডিওগ্রাফার। তিনি দ্য রিপোর্ট.লাইভ নামক অনলাইন নিউজ পোর্টালে ভিডিও জার্নালিস্ট হিসেবে যুক্ত ছিলেন। ২০২৪ সালের ১৯ জুলাই রাজধানীর ধানমন্ডি সেন্ট্রাল রোডে কোটা সংস্কার আন্দোলনের সংবাদ সংগ্রহের সময় আইনশৃঙ্খলা বাহিনীর ছোড়া গুলিতে গুলিবিদ্ধ হয়ে নিহত হন। তার এই হত্যাকাণ্ড বাংলাদেশের সাংবাদিকদের নিরাপত্তা নিয়ে উদ্বেগ বাড়িয়ে তোলে এবং আন্তর্জাতিকভাবে এর নিন্দা জানানো হয়। ইউনেস্কোর ডিরেক্টর জেনারেল ক্লেয়ার ও'হ্যাগান বিবৃতি দিয়ে এই হত্যাকাণ্ডের নিন্দা জানান। এছাড়াও এশিয়ান হিউম্যান রাইটস ডিফেন্ডার নামক সংগঠন এই হত্যাকাণ্ডটি বিবৃতি প্রদান করে। রিপোর্টারস উইথআউট বর্ডার নামক সংগঠন প্রিয়সহ অন্যান্য সাংবাদিক হত্যা নিয়ে বিবৃতি প্রদান করে।

প্রাথমিক জীবন 
তাহির জামান প্রিয় ১৯৯৭ সালের ৭ মার্চ রংপুর জেলার সদর উপজেলার ২৪ নং ওয়ার্ডের আওতাধীন জুম্মাপাড়া প্রাথমিক বিদ্যালয় সংলগ্ন এলাকায় জন্মগ্রহণ করেন। তার মাতার নাম সামসি আরা জামান, তিনি স্থানীয় একজন ক্ষুদ্র উদ্যোক্তা ছিলেন। ফলে তাহির জামান প্রিয়র বাল্যকাল অভাব-অনটনের মধ্যে দিয়ে পার হয়েছে। প্রিয়র পিতার নাম মো. আবু হেনা মোস্তফা কামাল। প্রিয়র ছোটবেলা থেকেই ফটোগ্রাফি ও ভিডিওগ্রাফি নিয়ে ব্যাপক আগ্রহ ছিলো। সেই এলাকায় মাধ্যমিক ও উচ্চমাধ্যমিক সম্পন্ন করে পাস করে সাউথ এশিয়ান মিডিয়া ইনস্টিটিউটে প্রফেশনাল ফটোগ্রাফি ডিপ্লোমা কোর্সে ভর্তি হয়েছিলো এবং সম্পন্ন করেছিলো।

কর্মজীবন 
ফটোগ্রাফিতে দক্ষতা অর্জনের পর ২০২১ সালের জানুয়ারিতে দ্য রিপোর্ট ডট লাইভ পত্রিকায় ফটো জার্নালিস্ট হিসেবে যোগ দিয়েছিলেন। ২০২৪ সালের ফেব্রুয়ারি মাসে দ্য রিপোর্ট ডট লাইভে থেকে অব্যাহতি নিয়েছিলেন। তিনি দ্য রিপোর্ট ডট লাইভ পত্রিকার পাশাপাশি মাল্টিমিডিয়া অনলাইন নিউজ পোর্টালটির ভিডিও জার্নালিস্ট পদেও কাজ করতেন। ২০২৩ সালের ২৮ অক্টোবর বিএনপির সমাবেশের সংঘর্ষ চলাকালীন সময়ে তিনি চিত্রগ্রাহকের দায়িত্ব পালন করছিলেন। সেই সময় তিনি পুলিশের রাবার বুলেটের আঘাতে আহত হন। তৎকালীন ডিএমপি কমিশনার হাবিবুর রহমান তাকে অভিনন্দন জানান ও কিছু ফলমূল পাঠিয়েছেন।

কার্যক্রম 
প্রিয় ছোটবেলা থেকেই একজন সক্রিয় সমাজকর্মী ছিলো এবং নানা সামাজিক কার্যক্রমে অংশগ্রহণ করতো। প্রতিবছর শীতকালে কোনো একটি সংগঠনের সাথে যুক্ত হয়ে শীতবস্ত্র বিতরণ করতো। এছাড়াও সে ২০১৩ সালের গণজাগরণ মঞ্চের রংপুর অঞ্চলের একজন সংগঠক হিসাবেও কাজ করেছিলো। এছাড়াও ২০১৮ সালে কোটা সংস্কার ও একই সালের নিরাপদ সড়ক আন্দোলনে সক্রিয়ভাবে অংশগ্রহণ করেন। সে স্কুলে পড়ার সময় স্কাউটিং-এ যুক্ত ছিলো এবং বই পড়তে খুব ভালোবাসতো। পাশাপাশি প্রিয় ছোটবেলা থেকেই ভিডিও ও সিনেমাটোগ্রাফিতে আকৃষ্ট ছিলো। প্রিয় স্থানীয় এলাকায় সপ্তম শ্রেণিতে পড়ার সময় একটি স্বল্পদৈর্ঘ্য ছবি বানিয়েছিল, ছবিটি সেইসময়ে রংপুর টাউনহলে প্রদর্শিত হয়েছিলো।

২০২৪ আন্দোলন ও মৃত্যু 
তাহির জামান প্রিয় ফ্রিল্যান্স সাংবাদিক ও ভিডিওগ্রাফার হলেও তিনি ছিলেন ২০২৪ সালের কোটা সংস্কার আন্দোলনের একজন আন্দোলনকারী। তার মায়ের প্রবল বাধার মুখেও তিনি অত্যন্ত সক্রিয়ভাবে আন্দোলনে অংশগ্রহণ করেছিলেন। আন্দোলনের শুরুতেই প্রিয়র মা তাকে এতে অংশ নিতে না করেছিলেন। কিন্তু জবাবে প্রিয় বলেছিলেন, 'এটা ন্যায়সঙ্গত আন্দোলন এবং এতে অংশ নেওয়া আমার দায়িত্ব।'

মৃত্যুর ঘটনা 
১৬ তারিখ আবু সাঈদের মৃত্যুর পর সারাদেশেই আন্দোলন তীব্র আকার ধারণ করে। ২০২৪ সালের ১৯ জুলাই বিকেল ৫ টার দিকে ধানমন্ডি সেন্ট্রাল রোডে কোটা সংস্কারের দাবী ও হত্যাকাণ্ডের প্রতিবাদে আন্দোলন চলছিলো। প্রিয় সেইসময় অবস্থানরত ছাত্র-জনতার মাঝে তার সাংবাদিকতার দায়িত্ব পালন করছিলো। এসময় পুলিশ আন্দোলনে অংশগ্রহণকারী ছাত্র-জনতার উপর প্রাণঘাতি বুলেট ছুঁড়তে থাকে।

সেদিনের প্রত্যক্ষদর্শী তানভীর আরাফাত থেকে জানা যায়, পুলিশের প্রচণ্ড গুলির আক্রমণে ৩০ থেকে ৪০ জনের একটি দল ধানমন্ডি সেন্ট্রাল রোড থেকে দ্রুত পিছন দিক থেকে গ্রীনরোডের মুখে চলে আসে। এইসময় প্রিয়কে কোন একটি মেয়েকে লক্ষ্য করে বলতে শোনা যায়, ‘যাই হোক আমরা কিন্তু একসাথে থাকবো'। আরো স্থান বদলের পর ধানমন্ডি আইডিয়াল কলেজের নিকটবর্তী স্থানে প্রিয় পুলিশের পুলিশের প্রচণ্ড আক্রমণের মুখে পরেন। গুলাগুলির এক পর্যায়ে হঠাৎ ৫.০৫ মিনিটে একটি একটি বুলেট এসে প্রিয়'র মাথায় আঘাত করে, সাথে সাথে প্রিয় মাটিতে লুটিয়ে পড়েন। প্রিয়র আশেপাশের বন্ধুরা তাকে উদ্ধার করে হাসপাতালেও নিয়ে চাইলেও পুলিশের অনবরত গুলির কারণে সেটা সম্ভব হয়নি। গুলাগুলি শেষে পুলিশ কিছুটা সরে গেলে পরিচিতরা সেখানে গিয়ে প্রিয়র লাশ দেখতে পাননা। পরে সেদিন রাত দশটায় ঢাকা মেডিক্যাল কলেজের মর্গ থেকে তার লাশ পাওয়া যায়। প্রথম আলো পত্রিকা থেকে জানা যায়, তার এক পায়ে লেখা ৫২ নম্বর সিরিয়াল ও আরেক পায়ে অজ্ঞাতনামা লেখা ছিলো।

পরবর্তী প্রতিক্রিয়া 
১৯ তারিখ মৃত্যুর পরে নানা আইনী প্রক্রিয়া সম্পন্ন করে ২০ তারিখ প্রিয়'র লাশ তার পরিবারের নিকট রংপুরে পৌছায়, ২১ জুলাই নিকটস্থ কবরস্থানে তাকে দাফন করা হয়। মৃত্যুর সময় তার বয়স হয়েছিলো ২৭ বছর ১২ দিন। বিপ্লব সফল হবার আগে ২১ জুলাই আওয়ামী সরকারের সময় পুলিশ ও র‍্যাব প্রিয়র বাড়ি তল্লাশি চালায়। এমনকি তল্লাশির সময় নানা মানসিক অত্যাচার ও একটি দরজাও ভেঙ্গে ফেলে। মৃত্যুর সময় প্রিয়র সাদিরা জামান নামে একজন কন্যা শিশু সন্তান ছিলো, নানা সময়ে এই কন্যা সন্তানকে নিয়ে মিডিয়ায় আবেগময় সংবাদ প্রকাশিত হয়ে থাকে।

মামলা গড়িমসি 
মৃত্যুর পরে ২১ অগাস্ট প্রিয়র মা সামসি আরা জামান ঢাকার নিউমার্কেট থানায় মামলা করতে যান। প্রথমে পুলিশ অফিসার মামলা নিতে গড়িমসি ও নানা কৌশলগত চাপ দিতে থাকে এবং মামলা থেকে সাবেক ওসি ও ডিএমপি পুলিশ কমিশনারের নাম সরাতে বলে। এটা জানাজানি হলে বৈষম্যবিরোধী ছাত্র আন্দোলনের অর্ধশতাধিক ছাত্র-জনতা থানার সামনে অবস্থান নিয়ে মামলা নিতে থানায় সামনে প্রতিবাদ জানায়, পরে মামলাটি গ্রহণ করা হয়। মামলা গড়িমসি নিয়ে ঐ থানার অফিসাররা ব্যাপক সমালোচনার মুখে পরে। এই মামলায় তৎকালীন প্রধানমন্ত্রী শেখ হাসিনা, স্বরাষ্ট্রমন্ত্রী আসাদুজ্জামান খান, আইজিপি চৌধুরী আব্দুল্লাহ-আল মামুনসহ ৭ জনের বিরুদ্ধে মামলা করা হয়। পরবর্তী সময়ে প্রিয়র মা আন্তর্জাতিক অপরাধ ট্রাইব্যুনালে তার সন্তান হত্যার জন্য শেখ হাসিনার বিরুদ্ধে অভিযোগ দায়ের করেন। ২০২৫ সালের মার্চে প্রিয়র মা জানায় মামলা করার ১০ মাস অবধি অভিযুক্ত আসামিরা প্রতিনিয়ত হত্যার হুমকি দিয়ে মামলা তুলে নিতে বলছে।

ইউনেস্কোর প্রতিবাদ 
ইউনেস্কোর ডিরেক্টর জেনারেল এই হত্যাকাণ্ডের প্রতিবাদ জানিয়ে বলেন।

কিংবদন্তি 
২২ মার্চ ২০২৫ ঢাকার বাংলামোটরে জুলাই অভ্যুত্থানের শহীদ সাংবাদিক পরিবারের সম্মানে ‘মুক্ত গণমাধ্যম মঞ্চের’ আয়োজনে অনুষ্ঠিত ইফতার মাহফিল ও সাংবাদিক পরিবারের সন্মানে আলোচনাসভার আয়োজন করা হয়। ২০২৫ সালের ৯ জানুয়ারি কালের কণ্ঠের ১৫তম প্রতিষ্ঠাবার্ষিকী অনুষ্ঠানে শহীদ পাঁচ সাংবাদিক পরিবারকে সম্মাননা স্মারক এবং প্রত্যেককে দুই লাখ টাকার চেক দেওয়া হয়। এরপর একই মাসের ২৯ জানুয়ারি বসুন্ধরা গ্রুপ ইস্ট ওয়েস্ট মিডিয়া গ্রুপের কনফারেন্স রুমে এক অনুষ্ঠান আয়োজন করে এবং প্রত্যেক সাংবাদিককে ১ কোটি টাকার চেক প্রদান করে। এবং ওই টাকা ফিক্সড ডিপোজিট করে মাসে মাসে তা থেকে প্রাপ্ত মুনাফা নিয়ে শহীদ পরিবারের ভরণ-পোষণের কথা বলেন।

১৯ নভেম্বর ২০২৪-এ চট্টগ্রাম বিশ্ববিদ্যালয় আবৃত্তি সংসদের কর্মশালায় ২২৪ জন প্রশিক্ষণার্থীকে ৭টি গ্রুপে ভাগ করা হয়, তাহির জামান প্রিয়কে নিয়ে এই গ্রুপের একটি গ্রুপের নামকরণ করা হয়।

তথ্যসূত্র

বহিঃসংযোগ 
 শহীদ.ইনফো ওয়েবসাইটে তাহির জামান প্রিয়
 দ্য রিপোর্ট.লাইভ ওয়েবসাইটে প্রামাণ্য নিউজ

১৯৯৭-এ জন্ম
২০২৪-এ মৃত্যু
বাংলাদেশী আন্দোলন কর্মী
ছাত্র–জনতার অভ্যুত্থানে নিহত ব্যক্তি
রংপুর জেলার ব্যক্তি
বিক্ষোভ-সম্পর্কীয় মৃত্যু
বাংলাদেশী সাংবাদিক